Azərbaycan Respublikasının İqtisadiyyat Nazirliyi yanında Dövlət Vergi Xidmətinin 2 fevral 2024-cü il tarixli 2417040100051900 №-li Əmri ilə təsdiq edilmişdir.

**“Ödəmə mənbəyində tutulan vergi bəyannaməsinə Əlavə №2”nin tərtib edilməsi**

**Q A Y D A S I**

Əlavə bəyannamənin “Göstəricilər” üzrə B1 və B2 xanalarında qeyri-rezidentə aid məlumat göstərildiyi halda vergi ödəyiciləri tərəfindən tərtib və təqdim edilir.

Əlavədə qeyd olunası məlumat olmadığı halda, yəni bəyannamənin müvafiq sətirlərində göstəricilər qeyd olunmamışdırsa Əlavə təqdim edilmir.


Əlavə doldurularkən qaralamalara və düzəlişlərə yol verilmir.

Təqdim olunmuş əlavədə aparılan hesablamalardakı riyazi səhvlər vergi orqanı tərəfindən düzəldilir və kompyuter proqramı vasitəsi ilə düzgün hesablanmış vergi məbləğləri birbaşa baza göstəricilərinə daxil edilir.

Əlavənin əvvəlində göstərilən “**Qeyd**”dəki “*verilmiş formanın tərtib edilməsi qaydalarını oxuyun”* və *“* ***+****,* ***/****,* ***%****,* ***Z*** *simvollarından istifadə etməyin, böyük çap hərflərlə qara və ya göy diyircəkli qələmlə doldurun*” **tövsiyələrə** ciddi əməl olunmalıdır.

“**Qeyd**”dən sonrakı “*Əlavənin təqdim edildiyi vergi orqanının adı*” sətrinin xanalarında böyük çap hərfləri ilə hər xanada bir hərf yazmaqla qeydiyyatda olduğu vergi orqanının adı göstərilməlidir.


***Misal:***



**Bölmə 1.** **Vergi ödəyicisi haqqında ümumi məlumat**


**1-ci sətrin** “**VÖEN**” xanalarında (hər xanada bir rəqəmlə) vergi ödəyicisinin VÖEN-i yazılır;

***Misal:***



**1-ci sətrin** “**Vergi dövrü**” B işarəsindən sonrakı altı rəqəmli xanalarda əlavənin hansı hesabat rübünə aid olmasından asılı olaraq (hər xanada bir rəqəmlə) müvafiq rüb və il yazılır.

***Misal:*** *Əgər bəyannamə 2024-cü ilin 1-ci rübü üzrə tərtib edilirsə, bu halda soldan sağa doğru ilk iki xanada* ***rüb****, sonuncu dörd xanada isə* ***il*** *aşağıdakı qaydada yazılır:*



**Bölmə 2.** **Qeyri-rezident hüquqi şəxslər üzrə ödəmə mənbəyində tutulan**

**vergilərin hesablanması**


Əlavənin 2-ci bölməsində “Göstəricilər” üzrə qeyri-rezidentə aid sətir kodlarının kodlarının B1 və B2 xanalarında rəqəmlər qeyd olunmuş, qeyri-rezident hüquqi şəxslərə aid olan sətirlərin kodları, gəlir əldə edən qeyri-rezident hüquqi şəxsin tam adı, rezident olduğu ölkənin adı, rezident olduğu ölkədə VÖEN-i, rezident olduğu ölkədə qeydiyyat ünvanı, ödənilmiş gəlir məbləği (manatla), tutulmuş vergi məbləği (manatla), ödənişin aid olduğu dövr (işlərin görüldüyü, xidmətlərin göstərildiyi ay), ödəniş tarixi və bəyannamənin 1607.2-ci “qeyri-rezidentin AR-da müvafiq gəlirləri üzrə” sətrində məlumat olduğu halda İcarə haqqı ödənilən əmlakın növü və DTA-03 razılıq məktubunun nömrəsi yazılır.


Aparılmış əməliyyatlar Əlavədə hər bir ödəniş əməliyyatının tarixinə uyğun olaraq ayrı-ayrılıqda əks etdirilməlidir.

Əgər şəxs hesabat dövründə bir neçə göstərici (kod) üzrə vergi tutmuşdursa, bu halda hər bir göstərici üzrə məlumatlar ayrı-ayrı sətirlərdə göstərilməlidir.

Əlavənin “Rezident olduğu ölkənin adı” sütununda şəxsin rezident olduğu ölkəsinin adının beynəlxalq abbreviaturası qeyd olunur.

***Misal:*** *Vergi ödəyicisi ABŞ rezidenti olan hüquqi şəxs “A” müssisəsinə 15.02.2024-cü il tarixində 30.000,00 manat məbləğində 2024-cü ilin yanvar ayı üçün beynəlxalq rabitə həyata keçirilərkən rabitə xidmətləri üçün ödəmələr etmiş və müvafiq olaraq 1.800,0 manat məbləğində vergi tutmuşdur. Bu halda əməliyyatlar Əlavənin xanalarında aşağıdakı kimi yazılır:*







DTA-03 razılıq məktubunun nömrəsi həm sətrin kodu 1612.2 seçilərkən və həm də vergidən azad edilən və məhdud vergi tutulan gəlir növünün hesablaması qeyd edilən sətrin kodunda da qeyd edilməlidir.

Sətrin kodu 1612.2 seçilərkən “Gəlir məbləği, manatla\*” sütununda gəlir məbləği qeyd edilməlidir.

Misal: *Vergi ödəyicisi Türkiyə rezidenti olan hüquqi şəxs “M LOGİSTİCS LTD” müssisəsinə 12.12.2024-cü il tarixində 10.000,00 manat məbləğində 2024-cü ilin dekabr ayı üçün beynəlxalq daşıma həyata keçirilərkən daşıma xidmətləri üçün ödəmələr etmiş və müvafiq olaraq 600,0 manat vergi məbləği üzrə əvvəlcədən vergidən azadolma üçün vergi orqanından razılıq məktubu əldə etmişdir. Bu halda əməliyyatlar Əlavənin xanalarında aşağıdakı kimi yazılır:*





**Bölmə 3.** **Qeyri-rezident fiziki şəxslər üzrə ödəmə mənbəyində tutulan**

**vergilərin hesablanması**

Əlavənin 3-cü bölməsində “Göstəricilər” üzrə qeyri-rezidentə aid sətir kodlarının B1 və B2 xanalarında rəqəmlər qeyd olunmuş, qeyri-rezident fiziki şəxslərə aid olan sətirlərin kodları, gəlir əldə edən qeyri-rezident fiziki şəxsin adı, soyadı, atasının adı, doğum tarixi, rezident olduğu ölkənin adı, rezident olduğu ölkədə VÖEN-i, xarici pasportun seriya və nömrəsi, verilmə tarixi, rezident olduğu ölkədə qeydiyyat ünvanı, ödənilmiş gəlir məbləği (manatla), tutulmuş vergi məbləği (manatla), ödənişin aid olduğu dövr (işlərin görüldüyü, xidmətlərin göstərildiyi ay), ödəniş tarixi və DTA-03 razılıq məktubunun nömrəsi yazılır.


Aparılmış əməliyyatlar Əlavədə hər bir ödəniş əməliyyatının tarixinə uyğun olaraq ayrı-ayrılıqda əks etdirilməlidir.

Əgər şəxs hesabat dövründə bir neçə göstərici (kod) üzrə vergi tutmuşdursa, bu halda hər bir göstərici üzrə təsnifat kodları üzrə ayrı-ayrı sətirlərdə göstərilməlidir.

Əlavənin “Rezident olduğu ölkənin adı” sütununda şəxsin rezident olduğu ölkəsinin adının beynəlxalq abbreviaturası qeyd olunur.

***Misal:*** *Vergi ödəyicisi Avstriya Respublikasının rezidenti olan fiziki şəxs Rebiya Kadeerə 15.03.2024-cü il tarixində 30.000,00 manat məbləğində 2024-cü ilin fevral ayı üçün dividend ödəmiş və müvafiq olaraq 3.000,0 manat məbləğində vergi tutmuşdur. Bu halda əməliyyatlar Əlavənin xanalarında aşağıdakı kimi yazılır:*







DTA-03 razılıq məktubunun nömrəsi həm sətrin kodu 1612.2 seçilərkən və həm də vergidən azad edilən və məhdud vergi tutulan gəlir növünün hesablaması qeyd edilən sətrin kodunda da qeyd edilməlidir.

Sətrin kodu 1612.2 seçilərkən “Gəlir məbləği, manatla\*” sütununda gəlir məbləği qeyd edilməlidir.

***Misal:*** *Vergi ödəyicisi Ukrayna Respublikasının rezidenti olan fiziki şəxs Zdanyuk Vladimirə 11.11.2024-cü il tarixində 20.000,00 manat məbləğində 2043-cü ilin oktyabr ayı üçün məsləhət xidmətlərinin göstərilməsi üçün ödəmələr etmiş və müvafiq olaraq 2000,0 manat vergi məbləği üzrə əvvəlcədən vergidən azadolma üçün vergi orqanından razılıq məktubu əldə etmişdir. Bu halda əməliyyatlar Əlavənin xanalarında aşağıdakı kimi yazılır:*





**Bölmə 4. Güzəştli vergi tutulan ölkələrə və ya ərazilərə edilən**

**ödənişlərdən vergi tutulması**

Əlavənin 4-cü bölməsində “Göstəricilər” üzrə 1608.5-ci “Vergi Məcəlləsinin 128-ci maddəsində nəzərdə tutulan güzəştli vergi tutulan ölkələrdə təsis edilmiş (qeydiyyatdan keçmiş) şəxslərə, o cümlədən digər ölkələrdə olan filial və ya nümayəndəliklərinə, güzəştli vergi tutulan ölkələrdə olan bank hesablarına rezidentlərin və qeyri-rezidentlərin Azərbaycan Respublikasındakı daimi nümayəndəlikləri tərəfindən birbaşa və ya dolayısı ilə edilən ödənişlər” sətir və onun alt sətir kodlarına aid B1 və B2 xanalarında rəqəmlər qeyd olunmuş şəxslərə aid olan sətirlərin kodları, gəlir əldə edən şəxsin adı, güzəştli vergi tutulan ölkənin və ya ərazinin adı, güzəştli vergi tutulan ölkə və ya ərazi ilə əlaqəsi, təsis edildiyi (qeydiyyatdan keçdiyi) ölkədə VÖEN-i, təsis edildiyi (qeydiyyatdan keçdiyi) ölkədə qeydiyyat ünvanı, ödənilmiş gəlir məbləği (manatla), tutulmuş vergi məbləği (manatla), ödənişin aid olduğu dövr (işlərin görüldüyü, xidmətlərin göstərildiyi ay) və ödəniş tarixi yazılır.

Aparılmış əməliyyatlar Əlavədə hər bir ödəniş əməliyyatının tarixinə uyğun olaraq ayrı-ayrılıqda əks etdirilməlidir.

Əgər şəxs hesabat dövründə bir neçə göstərici (kod) üzrə vergi tutmuşdursa, bu halda hər bir göstərici üzrə təsnifat kodları üzrə ayrı-ayrı sətirlərdə göstərilməlidir.


Əlavənin “Güzəştli vergi tutulan ölkənin və ya ərazinin adı” sütununda şəxsin təsis edildiyi (qeydiyyatdan keçdiyi) filial və ya nümayəndəliklərinin olduğu güzəştli vergi tutulan ölkələrin adları (beynəlxalq abbreviaturası) qeyd olunur, güzəştli vergi tutulan ölkə və ya ərazi ilə əlaqəsi” sütununda isə şəxsin güzəştli vergi tutulan ölkə və ya ərazisilə olan aşağıda göstərilən əlaqələrdən biri seçilməlidir:


1. **“Təsis edilib (qeydiyyatdan keçib)”**

**2. “Bank hesabı mövcuddur”**


**3. “Təsis edilmiş (qeydiyyatdan keçmiş) şəxsin filialı və ya nümayəndəsidir”**


***Misal 1:*** *Vergi ödəyicisi güzəştli vergi tutulan ölkədə (məsələn, Andorra) təsis edilmiş şəxsin (A LTD) Avstriyadakı bank hesabına göstərdiyi iş və xidmətlərə görə 01.01.2024-cü il tarixində 10.000,00 manat ödəmişdir, bəyannamənin 1608.5.2-ci sətrində müvafiq əməliyyata görə edilmiş ödənişin və hesablanmış verginin məbləği əks etdirilir. Bu halda əməliyyat Əlavənin xanalarında aşağıdakı kimi yazılır:*







***Misal 2:*** *Vergi ödəyicisi güzəştli vergi tutulan ölkədə (məsələn, Aruba) qeydiyyatdan keçmiş şəxsin (C LTD) digər ölkədə (İspaniya) yerləşən filialının güzəştli vergi tutulan ölkələrin siyahısında olmayan İtaliyadakı bank hesabına göstərdiyi iş və xidmətlərə görə 01.02.2024-cü il tarixində 30.000,00 manat ödəmişdir, bəyannamənin 1608.5.2-ci sətrində müvafiq əməliyyata görə edilmiş ödənişin və hesablanmış verginin məbləği əks etdirilir. Bu halda əməliyyat Əlavənin xanalarında aşağıdakı kimi yazılır:*





***Misal 4:*** *Vergi ödəyicisi güzəştli vergi tutulan ölkələrin siyahısında olmayan Fransadakı D LTD-nin güzəştli vergi tutulan ölkədə (məsələn, Beliz) qeydiyyatdan keçmiş filialının güzəştli vergi tutulan ölkələrin siyahısında olmayan İsveçrədəki bank hesabına göstərdiyi iş və xidmətlərə görə 01.03.2024-cü il tarixində 40.000,00 manat ödəmişdir, bəyannamənin 1608.5.2-ci sətrində müvafiq əməliyyata görə edilmiş ödənişin və hesablanmış verginin məbləği əks etdirilir. Bu halda əməliyyat Əlavənin xanalarında aşağıdakı kimi yazılır:*






Əlavənin **Təsnifatı verilən sətir üzrə cəmi** sətrində B1 və B2 xanalarında sətirlər üzrə cəminə bərabər olmalıdır.

**Qeyd:** \* işarəsi qoyulan sütunlar üzrə sətirlərin doldurulması məcburidir.

Əlavənin *Vergi ödəyicilərinin məsuliyyəti hissəsində -* zolağın aşağı hissəsində sol tərəfdən sağa birincisi“***Fərdi sahibkarın və ya hüquqi şəxsin rəhbərinin****”,* ikincisi *“****Baş mühasibin****”,* üçüncüsü *“****Bəyannaməni tərtib edən məsul şəxsin***” çərçivələrdə vergi ödəyicisinin rəhbərinin, baş mühasibinin və bəyannaməni tərtib edən məsul şəxsin soyadı, adı və atasının adı (çərçivələrdən kənara çıxmadan) yazılmaqla onlar tərəfindən imzalanır. Əlavə rəhbər şəxs tərəfindən imzalandıqdan və möhürlə təsdiqləndiqdən sonra möhürün sol tərəfində olan “***Əlavənin tərtib edilmə tarixi***”nə dair xanalarda tərtib edilmə tarixi qeyd olunmalıdır.


***Misal:*** *“A” müəssisəsinin 2024-cü ilin 1-ci rübü üzrə ödəmə mənbəyində tutulan vergi bəyannaməsi rəhbər şəxs tərəfindən 15.04.2024-cü il tarixdə imzalanmış və möhürlə təsdiq edilmişdir. Bu halda, “****Əlavənin tərtib edilmə tarixi****”nə dair xanalar aşağıdakı kimi yazılır:*



Vergi orqanı tərəfindən ***Əlavənin******qəbul edilməsi №-si və tarixi*** çərçivəsində daxil olma tarixini və qeydiyyat nömrəsini göstərilir.

Əlavənin sağ küncündə göstərilmiş “***Poçt ştempelinin vurulma tarixi***” xanalarında bəyannamə poçt vasitəsilə göndərildiyi halda zərfin üzərinə vurulmuş poçt ştempelinin tarixi yazılır.

***Misal:*** *“A” müəssisəsi 2024-cü ilin 1-ci rübü üzrə ödəmə mənbəyində tutulan vergi bəyannaməsini və əlavəni poçt vasitəsilə təqdim etmiş və bəyannamə qoyulmuş zərfin üzərinə poçt ştempelinin tarixi “17.04.2024” vurulmuşdur. Bu halda, vergi orqanı tərəfindən Əlavənin “Poçt ştempelinin vurulma tarixi” xanasında tarix aşağıdakı kimi yazılır:*



Əlavədə əks olunan məlumatlar 1 səhifədə yerləşmədikdə yeni səhifə tərtib edilməlidir, məlumatların davamı olaraq əks olunmalı və aşağı sağ küncündə göstərilmiş xanalarda əlavənin müvafiq səhifələrin nömrəsi göstərilməlidir.

Bəyannaməyə əlavə vergi orqanına birbaşa təqdim edildikdə poçt ştempelinin vurulma tarixi üzrə xanalar doldurulmur. Bəyannaməyə əlavə internet vasitəsi ilə təqdim edildikdə vergi orqanlarına aid olunan xanalar doldurulmur.